text:
KAPITULO 2
Ang Ginharian Nabun-ag sa Langit
1, 2. Ano ang pinakadaku nga hitabo sa kasaysayan sang kalibutan, kag ngaa indi kita matingala nga wala ini nasaksihan sang mga tawo?
NAHUNAHUNA mo bala kon daw ano ayhan kon nagkabuhi ka sa isa ka importante nga hitabo sa kasaysayan? Madamo ang nakaeksperiensia sini. Pero binagbinaga: Kon nagkabuhi ka sadto nga tion, nasaksihan mo gid ayhan ang mga hitabo nga nagpabag-o sang kasaysayan? Basi wala man. Kay sa masami, ang mga hitabo nga nagpukan sa mga rehimen kag narekord sa mga libro sang kasaysayan wala masaksihan sang publiko. Nagakatabo ini sa sulod sang mga palasyo, korte, kag mga opisina sang gobierno. Apang, ini nga mga pagbag-o nagaapektar sa kabuhi sang minilyon.
2 Kamusta naman ang pinakadaku nga hitabo sa kasaysayan sang kalibutan? Ginbag-o sini ang kabuhi sang minilyon. Pero natabo ini lipod sa ihibalo sang mga tawo. Amo ini ang pagkabun-ag sang Ginharian sang Dios sa langit, ang madugay na nga ginsaad nga Mesianikong gobierno nga madali na lang magalaglag sa bug-os nga sistema sang kalibutan. (Basaha ang Daniel 2:34, 35, 44, 45.) Masiling bala naton nga gintago ni Jehova ini nga hitabo sa katawhan bangod wala ini nasaksihan sang mga tawo? Ukon, ginhanda bala niya ang iya mainunungon nga katawhan antes sini? Tan-awon naton.
‘Ang Akon Mensahero Magahanda sing Dalan Para sa Akon’
3-5. (a) Sin-o “ang mensahero sang katipan” nga ginsambit sa Malaquias 3:1? (b) Ano ang matabo antes magkari “ang mensahero sang katipan” sa templo?
3 Halin pa sang una, ginahanda na ni Jehova ang iya katawhan sa pagkabun-ag sang Mesianikong Ginharian. Halimbawa, binagbinaga ang tagna sa Malaquias 3:1: “Ipadala ko ang akon mensahero kag ihanda niya ang dalan para sa akon. Hinali nga magaabot sa Iya templo ang matuod nga Ginuo nga ginapangita ninyo; kag ang mensahero sang katipan nga nahamut-an ninyo, pat-od gid nga magaabot.”
4 Sa moderno nga katumanan, san-o nagkari “ang matuod nga Ginuo” nga si Jehova, sa pag-usisa sa mga nagaalagad sa dutan-on nga luwang sang iya espirituwal nga templo? Ginpaathag sang tagna nga si Jehova magakari upod sa “mensahero sang katipan.” Sin-o ini? Wala sing iban kundi ang Mesianikong Hari nga si Jesucristo! (Luc. 1:68-73) Subong bag-o nga ginpapungko nga Manuggahom, usisaon kag puruhon niya ang katawhan sang Dios sa duta.—1 Ped. 4:17.
5 Apang sin-o ang isa pa ka “mensahero,” nga una nga ginsambit sa Malaquias 3:1? Ginapakita sang tagna nga ining “mensahero” magaabot antes sang presensia sang Mesianikong Hari. May ara bala ‘naghanda sang dalan’ sa mga tinuig antes sang pag-abot sang Mesianikong Hari sang 1914?
6. Sin-o ang nagpanghikot subong ang gintagna nga “mensahero” nga una nga nag-abot para ihanda ang katawhan sang Dios sa matabo sa palaabuton?
6 Sa sini nga libro, makita naton ang sabat sa sina nga mga pamangkot sa makakulunyag nga kasaysayan sang katawhan ni Jehova sa moderno nga tion. Makita naton nga sa ulihi nga bahin sang ika-19 nga siglo, may nagluntad nga isa ka gamay nga grupo sang mga matutom nga amo lang ang matuod nga mga Cristiano sa tunga sang mga butig. Ini nga grupo nakilal-an subong mga Estudyante sang Biblia. Ang nagapanguna sa ila, nga si Charles T. Russell kag ang iya kaupdanan, amo gid ang nagpanghikot subong ang gintagna nga “mensahero,” nga nagahatag sing espirituwal nga mga instruksion sa katawhan sang Dios kag naghanda sa ila sa matabo sa palaabuton. Binagbinagon naton ang apat ka paagi nga nahimo ini sang “mensahero.”
Pagsimba sa Kamatuoran
7, 8. (a) Sang katuigan 1800, sin-o ang nagbuyagyag nga sala ang doktrina nga imortal ang kalag? (b) Ano pa nga mga panudlo ang ginbuyagyag nga sala ni C. T. Russell kag sang iya kaupdanan?
7 Ining mga Estudyante sang Biblia mapinangamuyuon nga nagtuon, nagbinagbinag, nagtipon, kag nagbalhag sang maathag nga mga doktrina sang kamatuoran. Sa sulod sang ginatos ka tuig, ang Cristiandad ginlikupan sang espirituwal nga kadulom; madamo sa ila mga panudlo ang naghalin sa paganismo. Ang panguna nga halimbawa sini amo ang doktrina nga ang kalag imortal. Pero sang katuigan 1800, gin-usisa sing maayo sang pila ka sinsero nga estudyante sang Biblia ina nga panudlo kag nakita nila nga wala ini ginasuportahan sang Pulong sang Dios. Sanday Henry Grew, George Stetson, kag George Storrs nagsulat kag maisog nga nagbuyagyag sining yawan-on nga kabutigan. * Ang ila mga sinulatan may daku nga epekto kay C. T. Russell kag sa iya kaupdanan.
8 Nakita sang gamay nga grupo sang mga Estudyante sang Biblia nga makalilibog man kag sala ang iban nga doktrina nga may labot sa panudlo nga imortal ang kalag. Ang halimbawa sini amo ang panudlo nga ang tanan nga maayo nga tawo mapalangit ukon ginasilutan sang Dios sa impierno ang imortal nga kalag sang mga malaut. Ginbuyagyag ni Russell kag sang iya kaupdanan ining mga kabutigan sa madamo nga artikulo, libro, pulyeto, tract, kag nabalhag nga mga sermon.
9. Paano ginbuyagyag sang Zion’s Watch Tower nga sala ang doktrina sang Trinidad?
9 Ginbuyagyag man sang mga Estudyante sang Biblia nga sala ang doktrina sang Trinidad. Sang 1887, ang Zion’s Watch Tower nagsiling: “Maathag nga ginapakita sang Kasulatan ang kinatuhayan kag kaangtanan ni Jehova kag sang aton Ginuo nga si Jesus.” Ginsambit man sa artikulo nga makatilingala gid nga “ang ideya nga trinidad ang Dios—tatlo ka Dios sa isa, kag sa amo man nga tion, isa ka Dios sa tatlo—nangin lapnag kag ginbaton sang mga tawo. Pero ang matuod, ginapakita lamang sini nga mahamuok gid ang tulog sang simbahan samtang ginagapos sia sang kaaway sang kadena sang kabutigan.”
10. Paano ginpaathag sang Watch Tower nga ang 1914 isa ka pinasahi nga tuig?
10 Subong sang ginapakita sang ngalan sini, ang magasin nga Zion’s Watch Tower and Herald of Christ’s Presence interesado gid sa mga tagna parte sa presensia sang Cristo. Nahangpan sang matutom nga mga hinaplas nga nagsulat sini nga magasin ang tagna ni Daniel parte sa “pito ka tion.” Naintiendihan nila nga may kaangtanan ini sa tayming sang katumanan sang katuyuan sang Dios parte sa Mesianikong Ginharian. Sang dekada 1870 nakita na nila nga sa 1914 matapos ining pito ka tion. (Dan. 4:25; Luc. 21:24) Bisan wala pa sadto nahangpan sing bug-os sang aton mga kauturan ang kahulugan sinang pinasahi nga tuig, ginpahibalo nila sing lapnag ang ila nahibaluan, kag nakita naton asta sa karon ang epekto sang ila panikasog.
11, 12. (a) Sin-o ang ginpadunggan ni Brother Russell sang iya mga gintudlo? (b) Daw ano ka importante ang mga ginhimo ni Russell kag sang iya kaupdanan sang mga tinuig antes sang 1914?
11 Wala gin-angkon ni Russell ukon sang iya matutom nga kaupdanan nga sila gid ang nakatukib sining espirituwal nga mga kamatuoran nga ila natun-an. Nagsiling sia nga natun-an niya ini sa mga nauna sa iya. Labaw sa tanan, ginpadunggan niya si Jehova nga Dios, ang isa nga nagatudlo sa Iya katawhan sang ila kinahanglan mahibaluan sa nagakaigo nga tion. Maathag nga ginpakamaayo gid ni Jehova ang mga panikasog ni Russell kag sang iya kaupdanan nga salaon ang kamatuoran gikan sa kabutigan. Pagligad sang mga tinuig, labi nga nangin hayag ang kinatuhayan nila sa Cristiandad.
12 Ang ginhimo sining matutom nga mga lalaki sa pagsakdag sang kamatuoran sa mga tinuig antes sang 1914 dalayawon gid! Ang The Watch Tower and Herald of Christ’s Presence sang Nobiembre 1, 1917, nagsiling anay: “Minilyon subong ang nahilway na sa kahadlok sa panudlo nga may kalayuhon nga impierno, kag sa iban pa nga sala nga doktrina . . . Ang paglapnag sang Kamatuoran sang nagligad nga kuarenta ka tuig kaangay sang balod nga padayon nga nagataas asta malikop sini ang bilog nga duta; kag ang pagtinguha sang kaaway nga punggan ini daw kaangay lamang sa pagtinguha nga silhigon ang isa ka mataas nga balod pabalik sa daku nga dagat.”
13, 14. (a) Paano ginhanda sang “mensahero” ang dalan para sa Mesianikong Hari? (b) Ano ang matun-an naton sa aton kauturan sang nagligad nga sobra sa isa ka gatos ka tuig?
13 Binagbinaga ini: Nangin handa ayhan ang mga tawo sa pagsugod sang presensia sang Cristo kon indi maathag sa ila ang kinatuhayan ni Jesus sa iya Amay nga si Jehova? Indi gid! Sigurado nga wala gid sila nakahanda kon nagapati sila nga ang tanan nga tawo may imortal nga kabuhi kag indi ini isa ka hamili nga regalo nga para lamang sa pila ka sumulunod sang Cristo; ukon kon nagapati sila nga ginasilutan sang Dios ang mga tawo sa kalayuhon nga impierno asta san-o kag wala na sing paglaum! Wala sing duhaduha nga ginhanda gid sang “mensahero” ang dalan para sa Mesianikong Hari!
14 Kamusta naman kita karon? Ano ang matun-an naton sa aton mga kauturan sang nagligad nga sobra sa isa ka gatos ka tuig? Kinahanglan mangin maukod man kita nga bumalasa kag estudyante sang Pulong sang Dios. (Juan 17:3) Samtang ining materyalistiko nga kalibutan ginagutom sa espirituwal, kabay nga labi naton nga pauswagon ang aton gana para sa espirituwal nga pagkaon!—Basaha ang 1 Timoteo 4:15.
“Gua Kamo sa Iya, Katawhan Ko”
15. Ano ang amat-amat nga nahangpan sang mga Estudyante sang Biblia? (Tan-awa man ang footnote.)
15 Gintudlo sang mga Estudyante sang Biblia nga kinahanglan magbiya sa kalibutanon nga mga simbahan. Sang 1879, ginsambit sang Watch Tower ang parte sa “Babilonianhon nga simbahan.” Ginpatuhuyan bala sini ang mga Papa? Ang Iglesia Katolika Romana? Ginatos ka tuig nga amo sina ang pagpati sang Protestante nga mga sekta sa gintagna nga Babilonia sa Kasulatan. Pero, amat-amat nga nahangpan sang mga Estudyante sang Biblia nga nalakip sa moderno nga “Babilonia” ang tanan nga simbahan sang Cristiandad. Ngaa? Bangod tanan sila nagatudlo sang butig nga mga doktrina subong sang nasambit na. * Sang ulihi, labi nga nangin prangka ang aton mga publikasyon kon ano ang dapat himuon sang bunayag sing tagipusuon nga miembro sang Babilonianhon nga mga simbahan.
16, 17. (a) Paano ginpalig-on sang Volume III sang Millennial Dawn kag sang Watch Tower ang mga tawo nga magbiya sa butig nga relihion? (b) Ano ang nagpahuyang sa sini nga paandam? (Tan-awa ang footnote.)
16 Halimbawa, sang 1891, ginbinagbinag sa Volume III sang Millennial Dawn ang pagsikway sang Dios sa moderno nga Babilonia nga nagasiling: “Ang tanan nga simbahan sang Cristiandad ginsikway.” Nagdugang pa gid ini nga “ang tanan nga wala nagaugyon sa iya butig nga doktrina kag mga buhat ginasilingan subong nga magbulag na sa iya.”
17 Sang Enero 1900, ang mga may ngalan gihapon sa listahan sang mga simbahan sang Cristiandad kag nagarason nga, “Nagapati ako sa kamatuoran, kag talagsa na lang ako nagasimba,” ginlaygayan sang Watch Tower. Ang artikulo namangkot: “Husto bala nga ang isa mo ka bahin ara sa gua pero ang pihak ara sa Babilonia? Amo bala ini nga pagkamatinumanon ang ginapatuman . . . kag ginakahamut-an kag ginabaton sang Dios? Indi gid! Sia [ang miembro sang simbahan] hayag nga nakigkatipan sa sina nga sekta sang nag-entra sia sa sini, kag dapat niya sundon ang tanan nga kondisyon sini nga katipan asta nga . . . hayag niya nga biyaan ukon kanselahon ang iya pagkamiembro.” Pagligad sang mga tinuig, ini nga mensahe labi nga nangin mabaskog. * Dapat bugrason sang mga alagad ni Jehova ang tanan nila nga kaangtanan sa butig nga relihion.
18. Ngaa kinahanglan nga maggua ang katawhan sa Babilonia nga Daku?
18 Kon indi sigesige ang paandam nga maggua sa Babilonia nga Daku, may ara ayhan sing nakahanda nga hubon sang mga hinaplas sa duta ang Cristo, ang bag-o ginpapungko nga Hari? Sigurado nga wala gid, kay ang mga Cristiano lamang nga nahilway sa Babilonia ang makasimba kay Jehova “sa espiritu kag kamatuoran.” (Juan 4:24) Determinado man bala kita nga magpabilin nga nahamulag sa butig nga relihion? Kabay nga padayon naton nga tumanon ang sugo: “Gua kamo sa iya, katawhan ko”!—Basaha ang Bugna 18:4.
Pagtipon Para Magsimba
19, 20. Paano ginpalig-on sang Watch Tower ang katawhan sang Dios nga magtipon para magsimba?
19 Gintudlo sang mga Estudyante sang Biblia nga ang mga masigkatumuluo dapat magtipon para magsimba, tubtob posible. Para sa matuod nga mga Cristiano, indi bastante ang basta lang paggua sa butig nga relihion. Kinahanglan ang pagpakigbahin sa putli nga pagsimba. Sa una pa lang sini nga mga gua, ginpalig-on na sang Watch Tower ang mga bumalasa sini nga magtipon para magsimba. Halimbawa sang Hulyo 1880, sang nagreport si Brother Russell parte sa iya paglakbay para magpamulongpulong, nagkomento sia nga napalig-on gid sia sa madamo nga miting. Dayon ginpalig-on niya ang mga bumalasa nga magpadala sing kard parte sa ila pag-uswag kag ang pila sini ginbalhag sa magasin. Ano ang katuyuan sini? “Pahibalua kami tanan . . . kon paano kamo ginapakamaayo sang Ginuo; kon bala padayon ninyo nga ginahiwat ang miting upod sa inyo mga masigkatumuluo.”
20 Sang 1882, isa ka artikulo nga “Pagtililipon” ang naggua sa Watch Tower. Ginpalig-on sini ang mga Cristiano nga maghiwat sing mga miting “para magtuon, magpalig-unanay, kag magpabakuray.” Nagsiling ini: “Indi kinahanglan nga may isa gid nga may tinun-an sa inyo. Basta magdala lang kamo sang inyo Biblia, papel, kag lapis, kag gamita ninyo ang Concordance, . . . tubtob posible. Magpili kamo sing topiko; mangayo sing panuytoy sang Espiritu para mahangpan ini; dayon basaha, pamensara, ikumparar ang kasulatan sa kasulatan kag makasalig kamo nga magiyahan kamo sini sa kamatuoran.”
21. Ano nga halimbawa ang ginpakita sang kongregasyon sa Allegheny, Pennsylvania, parte sa miting kag pag-shepherding?
21 Ang mga Estudyante sang Biblia may ulong talatapan sa Allegheny, Pennsylvania, U.S.A. Nagpakita sila sing maayo nga halimbawa sa pagtipon didto bilang pagtuman sang ginasiling sa Hebreo 10:24, 25. (Basaha.) Nadumduman sang tigulang nga si Charles Capen sang nagtambong sia sa sining mga miting sang gamay pa sia. Nagsulat sia: “Madumduman ko pa gihapon ang teksto nga nasulat sa pader sang assembly hall sang Sosiedad. ‘Isa lang ang inyo Agalon, ang Cristo, kag kamo tanan mag-ulutod.’ Indi ko gid malipatan ina nga teksto—maathag nga wala sing ginakabig nga mas mataas sa katawhan ni Jehova.” (Mat. 23:8) Nadumduman man ni Brother Capen ang makapahulag nga mga miting, ang pagpalig-on, kag ang kapisan ni Brother Russell sa pag-shepherding sa kada miembro sang kongregasyon.
22. Ano ang reaksion sang mga matutom sa pagpalig-on nga magtambong sa Cristianong mga miting, kag ano ang matun-an naton sa ila?
22 Ginsunod sang mga matutom ini nga halimbawa kag ang mga instruksion. May mga kongregasyon nga ginporma sa iban pa nga estado, subong sang Ohio kag Michigan, kag dayon sa bilog nga North America kag sa iban pa nga lugar. Binagbinaga: Nakahanda ayhan ang mga matutom sa presensia sang Cristo kon wala sila ginhanas nga magsunod sa laygay sang Biblia nga magtipon para magsimba? Sigurado nga wala gid! Ti, kamusta naman kita? Dapat determinado man kita nga mangin regular sa pagtambong sa mga miting, kag manikasog gid nga palig-unon ang isa kag isa.
Makugi nga Pagbantala
23. Paano ginpaathag sang Watch Tower nga ang tanan nga hinaplas dapat mga manugbantala sang kamatuoran?
23 Ang mga Estudyante sang Biblia gintudluan nga ang tanan nga hinaplas dapat mga manugbantala sang kamatuoran. Sang 1885, ang Watch Tower nagkomento: “Indi naton dapat pagkalimtan nga ang tanan nga hinaplas ginhaplasan para magbantala (Isa. 61:1), kag gintawag sa ministeryo.” Ang 1888 nga gua nagsiling: “Maathag ang sugo sa aton . . . Kon indi naton ini pagtumanon kag mamalibad kita, makabig kita nga tamaran nga mga alagad, kag indi takus sa pagtawag sa aton sa mataas nga posisyon.”
24, 25. (a) Ano ang ginhimo ni Russell kag sang iya kaupdanan luwas sa pagpalig-on sa mga tawo nga magbantala? (b) Ano ang ginsugid sang isa ka colporteur parte sa iya ginahimo sang indi pa uso ang salakyan?
24 Si Brother Russell kag ang iya kaupdanan wala lamang nagpalig-on sa mga tawo nga magbantala. Nagbalhag man sila sing tract nga gintawag Bible Students’ Tracts, nga sang ulihi gintawag man nga Old Theology Quarterly. Ang mga bumalasa sang Watch Tower ginpadal-an sining mga tract para ipanagtag sing libre sa publiko.
Maayo nga pamangkuton naton ang aton kaugalingon, ‘Ang pagbantala bala panguna nga bahin sang akon kabuhi?’
25 Ang mga nakigbahin sing bug-os tion sa ministeryo gintawag nga mga colporteur. Isa sa ila si Charles Capen, nga ginsambit kaina. Nagsiling sia: “Gingamit ko sadto ang mapa nga ginhimo sang United States Government Geological Survey para may giya ako sa pagkobre sang teritoryo sa Pennsylvania. Makita sa mapa ang tanan nga dalan amo nga puede makadtuan ang tanan nga bahin sang probinsia bisan lakton lang. Kon kaisa, pagkatapos sang tatlo ka adlaw nga paglakbay sa mga kaumhan kag pagpanguha sing order para sa mga libro nga Studies in the Scriptures, nagaarkila ako sing kabayo kag kalesa sa pagdeliber. Pirme ako nagatulog upod sa mga mangunguma. Amo sini ang amon ginahimo sang indi pa uso ang salakyan.”
26. (a) Ngaa kinahanglan sang katawhan sang Dios nga makigbahin sa pagbantala agod mangin handa sa paggahom sang Cristo? (b) Ano ang maayo nga ipamangkot naton sa aton kaugalingon?
26 Ang pagbantala sadto nagakinahanglan gid sing kaisog kag kakugi. Mangin handa ayhan ang matuod nga mga Cristiano sa paggahom sang Cristo kon wala sila gintudluan nga importante gid ang pagbantala? Sigurado nga indi gid! Kay man, ang pagbantala mangin isa ka daku nga pamatuod sang presensia sang Cristo. (Mat. 24:14) Dapat mangin handa gid ang katawhan sang Dios nga unahon ining nagaluwas-kabuhi nga hilikuton. Maayo nga pamangkuton naton ang aton kaugalingon: ‘Ang pagbantala bala panguna nga bahin sang akon kabuhi? Nagahimo bala ako sing mga sakripisyo para makapakigbahin sing bug-os sa sini?’
Nabun-ag ang Ginharian sang Dios!
27, 28. Ano ang nasaksihan ni apostol Juan sa palanan-awon, kag ano ang reaksion ni Satanas kag sang iya mga demonyo sa pagkabun-ag sang Ginharian?
27 Sa katapusan, nag-abot gid man ang 1914! Subong sang ginbinagbinag sa umpisa sining kapitulo, wala sing tawo nga nakasaksi sa mahimayaon nga mga hitabo sa langit. Apang, may ginhatag kay apostol Juan nga palanan-awon. Handurawa ini: Nasaksihan ni Juan ang “isa ka daku nga tanda” sa langit. Ang “babayi”—organisasyon sang Dios sang espiritu nga mga tinuga sa langit—nagbusong kag nagbun-ag sing bata nga lalaki. Ginasugiran kita nga ining simbuliko nga bata “magabantay sa tanan nga pungsod paagi sa bilugon nga salsalon.” Pero sang ginbun-ag ini, ang bata “ginsabnit pakadto sa Dios kag sa iya trono.” Ang isa ka mabaskog nga tingog sa langit nagsiling: “Karon nag-abot na ang kaluwasan kag ang gahom kag ang Ginharian sang aton Dios kag ang awtoridad sang iya Cristo.”—Bug. 12:1, 5, 10.
28 Wala sing duhaduha nga ang nakita ni Juan sa palanan-awon amo ang pagkabun-ag sang Mesianikong Ginharian. Sigurado nga mahimayaon ini pero wala nalipay ang tanan. Si Satanas kag ang iya mga demonyo nakig-away batok sa matutom nga mga anghel nga ginapangunahan ni Miguel, ukon Cristo. Ano ang resulta? Mabasa naton: “Gintagbong ang daku nga dragon, ang orihinal nga man-ug, ang isa nga ginatawag Yawa kag Satanas, nga nagapatalang sa bug-os napuy-an nga duta; gintagbong sia sa duta upod ang iya mga anghel.”—Bug. 12:7, 9.
29, 30. Sang nabun-ag ang Mesianikong Ginharian, ano ang nagbag-o (a) sa duta? (b) sa langit?
29 Madugay na antes pa sang 1914, ginasiling na sang mga Estudyante sang Biblia nga isa ini ka pinasahi nga tuig sang kagamo pero bisan sila wala nagpaabot nga sibu gid ini nga prediksion. Subong sang makita sa palanan-awon ni Juan, daku ang mangin epekto ni Satanas sa katawhan: “Makaluluoy ang duta kag ang dagat, bangod ang Yawa nagpanaug sa inyo, nga may daku nga kaakig, kay nahibaluan niya nga malip-ot na lamang ang iya tion.” (Bug. 12:12) Sang 1914, nag-abot ang una nga bug-os kalibutan nga inaway kag amat-amat na nga nakita sa bilog nga kalibutan ang tanda sang presensia sang paggahom sang Cristo. Nagsugod na ang “katapusan nga mga adlaw” sining sistema sang mga butang.—2 Tim. 3:1.
30 Pero masadya sa langit. Wala na didto si Satanas kag ang iya mga demonyo. Ang rekord ni Juan nagasiling: “Bangod sini magkalipay kamo nga mga langit kag kamo nga nagaistar sa sini!” (Bug. 12:12) Bangod natinluan na ang langit kag nangin Hari na si Jesus, makapanghikot na karon ang Mesianikong Ginharian para sa katawhan sang Dios sa duta. Ano ang pagahimuon sini? Suno sa nakita naton sa umpisa sining kapitulo, ang Cristo subong “mensahero sang katipan,” magapanghikot anay subong manugpuro sang katawhan sang Dios sa duta. Ano ang buot silingon sini?
Tion sang Pagtilaw
31. Ano ang gintagna ni Malaquias parte sa tion sang pagpapuro, kag paano ini natuman? (Tan-awa man ang footnote.)
31 Gintagna ni Malaquias nga ang pagpapuro indi mahapos. Nagsulat sia: “Apang sin-o ang makabatas sa adlaw sang iya pag-abot kag sin-o ang makatindog kon magpakita na sia? Kay pareho sia sang kalayo sang manugpuro sang metal kag sang habon sang mga manuglaba.” (Mal. 3:2) Nangin matuod gid ina nga tagna! Sugod sang 1914, grabe nga mga pagtilaw kag kabudlayan ang sagunson nga naagihan sang katawhan sang Dios. Samtang nagadabdab ang Bug-os Kalibutan nga Inaway I, madamo nga Estudyante sang Biblia ang mapintas nga ginhingabot kag ginpriso. *
32. Ano nga kagamo sa sulod sang organisasyon ang natabo sang 1916?
32 Bisan sa sulod sang organisasyon may kagamo man. Sang 1916, si Brother Russell napatay sa edad nga 64. Nakibot gid ang katawhan sang Dios. Sang napatay sia nakita nga sobra gid ang pagpadaku sang iban sa iya. Bisan pa indi ini gusto ni Brother Russell, daw ginasimba na nila sia. Abi sang iban ang pagpahayag sang kamatuoran nag-untat na sang napatay sia, kag ginapamatukan nila ang mga gusto magpadayon. Nangin isa ini ka kabangdanan sang apostasya nga nagbahinbahin sa organisasyon.
33. Ano nga mga pagpaabot nga wala natuman ang nagtilaw sa katawhan sang Dios?
33 Nangin pagtilaw man ang mga pagpaabot nga wala natuman. Bisan pa husto ang Watch Tower sang nagsiling ini nga ang 1914 amo ang katapusan sang Panag-on sang mga Gentil, wala pa nahangpan sang mga kauturan kon ano ang matabo sa sina nga tuig. (Luc. 21:24) Abi nila, ang hinaplas nga nobya nga grupo dalhon na sang Cristo sa langit sang 1914 para maggahom kaupod niya didto. Pero wala ini natuman. Sa ulihi nga bahin sang 1917, ginpahibalo sang Watch Tower nga ang 40 ka tuig nga pag-ani matapos sa tigpamulak sang 1918. Pero ang pagbantala wala pa matapos. Padayon gihapon ini nga nagauswag pagligad sina nga petsa. Suno sa Watch Tower, natapos na gid man ang pag-ani pero padayon gihapon ang pagpanaghaw. Apang bangod sini, madamo ang nag-untat sa pag-alagad kay Jehova.
34. Ano nga makapaluya nga pagtilaw ang natabo sang 1918, kag ngaa naghunahuna ang Cristiandad nga “patay na” ang katawhan sang Dios?
34 Isa ka makapaluya nga pagtilaw ang natabo sang 1918. Si J. F. Rutherford, nga nagbulos kay C. T. Russell sa pagpanguna sa katawhan sang Dios, gindakop upod sa pito pa ka responsable nga utod. Indi makatarunganon sila nga ginsentensiahan sing madamo nga tuig nga pagkabilanggo sa Atlanta, Georgia, U.S.A. Sa sina nga tion, daw nag-untat na ang hilikuton sang katawhan sang Dios. Madamo nga lider sang Cristiandad ang nagkalipay. Naghunahuna sila nga bangod ang “mga lider” ara sa prisuhan, sirado ang ulong talatapan sa Brooklyn, kag ang pagbantala ginahingabot sa America kag Europe, ining makaulugot nga mga Estudyante sang Biblia “patay na”—wala na sing mahimo. (Bug. 11:3, 7-10) Nagsala gid sila!
Tion sang Pagpasag-uli!
35. Ngaa ginpahanugutan ni Jesus ang mga kabudlayan sa iya mga sumulunod, kag ano ang ginhimo niya para buligan sila?
35 Wala gid narealisar sang mga kaaway sang kamatuoran nga ginpahanugutan lang ni Jesus ining mga kabudlayan sa iya katawhan bangod si Jehova nagapungko “subong manugpuro kag manugtinlo sang pilak.” (Mal. 3:3) Sigurado si Jehova kag ang iya Anak nga ang mga matutom maluwas sa kalayuhon nga mga pagtilaw nga mas puro, mas putli, kag mas takus sa pag-alagad sa Hari. Halin pa sang 1919, maathag nga nahimo sang espiritu sang Dios ang isa ka butang nga abi sang mga kaaway imposible. Ang mga matutom napasag-uli! (Bug. 11:11) Sa sina nga tion, maathag nga natuman sang Cristo ang importante nga tanda sang katapusan nga mga adlaw. Gintangdo niya “ang matutom kag mainandamon nga ulipon,” isa ka gamay nga grupo sang hinaplas nga mga lalaki, nga magapanguna sa iya katawhan paagi sa pag-aman sing espirituwal nga pagkaon sa nagakaigo nga tion.—Mat. 24:45-47.
36. Ano ang nagapakita nga ang katawhan sang Dios napasag-uli na sa espirituwal?
36 Si Brother Rutherford kag ang iya kaupdanan ginpagua sa prisuhan sang Marso 26, 1919. May gin-iskedyul dayon nga kombension sang Septiembre. May mga plano nga sugdan ang ikaduha nga magasin nga pagatawgon The Golden Age. Mangin kaupod ini sang The Watch Tower, kag gindesinyo para gamiton sa pagbantala. * Sa sina man nga tuig naggua ang una nga isyu sang Bulletin, nga amo na subong ang workbook para sa Ang Aton Cristianong Pagkabuhi kag Pagministeryo nga miting. Halin pa sang umpisa, daku na ini nga pagpalig-on sa pagbantala. Wala sing duhaduha nga sugod pa sang 1919, ang personal nga pamalaybalay amo na ang nangin prioridad.
37. Paano nangin indi matutom ang iban sa mga tinuig pagligad sang 1919?
37 Ang pagbantala padayon nga nagpapuro sa mga alagad sang Cristo, kay ang mga bugalon kag arogante indi makaagwanta sa sini nga hilikuton. Ang mga indi gusto magbantala nagabiya. Sa mga tinuig pagligad sang 1919, ang pila nga indi matutom naakig, nagpasipala kag nag-akusar, kag nagdampig pa gani sa mga nagahingabot sa matutom nga mga alagad ni Jehova.
38. Ano ang ginapamatud-an sa aton sang mga kadalag-an sang mga sumulunod sang Cristo sa duta?
38 Apang walay sapayan sini nga mga pag-atake, ang mga sumulunod sang Cristo padayon gihapon nga nag-uswag sa espirituwal. Ang tanan nila nga kadalag-an sugod sadto, daku nga pamatuod sa aton nga ang Ginharian sang Dios nagagahom! Aktibo gid sila nga ginsakdag kag ginpakamaayo sang Dios, paagi sa iya Anak kag sa Mesianikong Ginharian. Kon wala ini, indi gid makadaug kay Satanas kag sa sining malaut nga sistema sang mga butang ining grupo sang indi himpit nga mga tawo!—Basaha ang Isaias 54:17.
39, 40. (a) Ano ang pila ka importante nga bahin sini nga libro? (b) Ano ang mabenepisyo mo sa pagtuon sa sini nga libro?
39 Usisaon naton sa masunod nga mga kapitulo kon ano na ang nahimo sang Ginharian sang Dios sa duta mga tinuig pagkabun-ag sini sa langit. Kobrehan sang kada seksion sini nga libro ang isa ka aspekto sang hilikuton sang Ginharian diri sa duta. Sa kada kapitulo, may kahon sa repaso nga magabulig sa tagsa sa aton nga makita kon daw ano ka matuod sa aton ang Ginharian. Sa katapusan nga mga kapitulo, binagbinagon naton kon ano ang mapaabot naton kon mag-abot na ang Ginharian sa paglaglag sa mga malaut kag sa pagpaluntad sang paraiso nga duta. Ano ang mabenepisyo mo sa pagtuon sa sini nga libro?
40 Luyag gub-on ni Satanas ang imo pagtuo sa Ginharian sang Dios. Pero gusto ni Jehova nga pabakuron ang imo pagtuo agod mag-amlig ini kag magpalig-on sa imo. (Efe. 6:16) Gani, ginapalig-on ka namon nga tun-an sing mapinangamuyuon ini nga libro. Pamangkuta pirme ang imo kaugalingon, ‘Matuod gid bala sa akon ang Ginharian sang Dios?’ Samtang labi ini nga mangin matuod sa imo, mas sigurado man nga ato ka didto, matutom kag aktibo nga nagasakdag sa sina nga Ginharian, kon makita na sang tanan nga nagakabuhi nga matuod kag nagagahom ang Ginharian sang Dios!
^ par. 7 Para sa dugang nga impormasyon parte kanday Grew, Stetson, kag Storrs, tan-awa ang libro nga Jehovah’s Witnesses—Proclaimers of God’s Kingdom, pahina 45-46.
^ par. 15 Nakita na sang mga Estudyante sang Biblia nga kinahanglan sila magbiya sa mga relihion nga abyan sang kalibutan. Pero sa sulod sang mga tinuig, padayon nila nga ginakabig nga utod ang mga indibiduwal nga nagapangangkon nga nagatuo sa gawad kag nakadedikar sa Dios bisan pa indi sila Estudyante sang Biblia.
^ par. 17 Ang isa sa nagpahuyang sa sini nga paandam amo ang panguna nga pag-aplikar sini sa diutay nga panong sang Cristo nga 144,000. Makita naton sa Kapitulo 5 nga antes sang 1935, ginapatihan nga ang “daku nga kadam-an,” nga ginlaragway sa Bugna 7:9, 10, nagalakip sa madamo katama nga miembro sang mga relihion sang Cristiandad; kag mangin segundaryo sila nga langitnon nga grupo bilang padya sa pagdampig nila sa Cristo sa katapusan.
^ par. 31 Sang Septiembre 1920, ang Golden Age (Magmata! karon) nagbalhag sing pinasahi nga isyu nga nagasaysay sang madamo nga paghingabot sa tion sang inaway—ang pila sini sobra kapintas—sa Canada, England, Germany, kag United States. Pero mga tinuig antes sang una nga bug-os kalibutan nga inaway, halos wala sing nabatian nga paghingabot nga pareho sini.
^ par. 36 Sa sulod sang madamo nga tinuig ang Watch Tower panguna nga ginbalhag para palig-unon ang mga miembro sang diutay nga panong.
Magtuon sing Dugang Pa
“Sin-o Gid ang Matutom kag Mainandamon nga Ulipon?”
Ini nga artikulo magapaathag sang aton paghangop sa matutom kag mainandamon nga ulipon. Binagbinaga kon paano ang aton espirituwal nga kapagros nagadepende sa sini nga palaagyan.


c: text/html

text:
2 Samuel 24Ang Pulong Sang Dios (HLGN)
Ginsensos ni David ang Iya mga Soldado
(1 Cro. 21:1-27)
24 Sa liwat naakig ang Ginoo sa mga Israelinhon, kag ginsugyot niya si David sa paghimo sang butang nga makahalit sa ila. Siling niya kay David, “Isipa ang mga katawhan sang Israel kag Juda.” 2 Gani nagsiling si Haring David kay Joab kag sa mga kumander sang mga soldado, “Lakat kamo sa tanan nga tribo sang Israel, halin sa Dan hasta sa Beersheba, kag isensos ninyo ang mga tawo, agod mahibaluan ko kon pila sila tanan.” 3 Pero nagsabat si Joab sa hari, “Kabay pa nga padamuon sang Ginoo nga imo Dios ang imo katawhan sing 100 ka pilo, kag kabay pa nga makita mo ini. Pero Mahal nga Hari, ngaa nga gusto mo himuon ini nga butang?” 4 Pero nag-insister gid si David, gani naglakat si Joab kag ang mga opisyal sang mga soldado sa pagsensos sa katawhan sang Israel. 5 Nagtabok sila sa Suba sang Jordan kag nagsugod sa pagsensos sa Aroer, sa nakatundan sang banwa nga ara sa higad sang ililigan sang tubig. Halin didto nagkadto sila sa Gad kag dayon sa Jazer. 6 Nagkadto man sila sa Gilead, sa Tatim Hodshi, sa Dan Jaan, kag naglibot sila pakadto sa Sidon. 7 Dayon nagkadto sila sa napaderan nga siyudad sang Tyre, kag sa tanan nga banwa sang mga Hivhanon kag mga Canaanhon. Kag sa katapusan, nagkadto sila sa Beersheba, sa bagatnan sang Juda. 8 Nalibot nila ang bug-os nga nasyon sa sulod sang 9 ka bulan kag 20 ka adlaw, kag pagkatapos nagbalik sila sa Jerusalem.
9 Ginsugid ni Joab kay Haring David ang kadamuon sang mga lalaki nga makasarang magpakig-away: 800,000 sa Israel kag 500,000 sa Juda. 10 Ginkonsensya si David matapos niya ginpasensos ang mga tawo. Gani nagsiling siya sa Ginoo, “Nakasala gid ako sa akon ginhimo. Gani nagapakitluoy ako sa imo, Ginoo, nga patawaron mo ako nga imo alagad sa akon sala, kay kabuangan gid ang akon ginhimo.”
11 Sa wala pa makabangon si David sang madason nga aga, nagsiling ang Ginoo kay Gad nga propeta ni David, 12 “Magkadto ka kay David kag papilia siya kon sa diin sa tatlo ka silot ang gusto niya nga himuon ko sa iya.”
13 Gani nagkadto si Gad kay David kag nagsiling sa iya, “Diin sa sini ang gusto mo: Tatlo ka tuig nga gutom sa imo nasyon, tatlo ka bulan nga magpalagyo kamo sa inyo mga kaaway samtang ginalagas nila kamo, ukon tatlo ka adlaw nga kalalat-an sa imo nasyon? Hunahunaa ina sing maayo, kag pahibalua ako kon ano ang isabat ko sa Ginoo nga nagpadala sa akon.”
14 Nagsabat si David kay Gad, “Nabudlayan gid ako magpili. Maayo pa nga ang Ginoo na lang ang magsilot sa amon sang sa mga tawo, kay maluluy-on ang Ginoo.”
15 Gani nagpadala ang Ginoo sang kalalat-an sa Israel halin sadto nga aga hasta sa tion nga iya ginsiling. Kag 70,000 ka tawo ang napatay halin sa Dan hasta sa Beersheba. 16 Sang laglagon na kuntani sang anghel ang Jerusalem, nagbaylo ang hunahuna sang Ginoo sa pagsilot sa mga tawo. Gani nagsiling siya sa anghel nga nagasilot sa mga tawo, “Tama na! Indi na sila pagsiluti.” Sadto nga tion didto ang anghel sang Ginoo sa may linasan ni Arauna nga Jebusnon.
Naghimo si David sang Halaran
17 Sang makita sadto ni David ang anghel nga nagapamatay sang mga tawo, nagsiling siya sa Ginoo, “Ako ang nakasala. Ini nga mga tawo mga inosente pareho sa mga karnero. Wala sila sing may nahimo nga sala. Ako na lang kag ang akon pamilya ang siluti.”
18 Sina nga adlaw nagkadto si Gad kay David kag nagsiling sa iya, “Magtaklad ka sa linasan ni Arauna nga Jebusnon kag maghimo ka didto sang halaran para sa Ginoo.” 19 Gani nagtaklad si David suno sa ginsugo sang Ginoo paagi kay Gad. 20 Sang makita ni Arauna si David kag ang iya mga tinawo nga nagapadulong, nagguwa siya kag nagluhod sa atubangan ni David bilang pagtahod sa iya. 21 Nagsiling si Arauna, “Mahal nga Hari, ngaa nga ari ka?” Nagsabat si David, “Nagkadto ako diri sa pagbakal sang imo linasan kay mahimo ako sang halaran para sa Ginoo, agod mauntat na ang kalalat-an sa mga tawo.” 22 Nagsiling si Arauna, “Kuhaa kag ihalad sa Dios ang bisan ano nga gusto mo, Mahal nga Hari. Ari ang mga baka para imo ihalad bilang halad nga ginasunog, kag ari man ang ila mga gota kag pati ang mga tapi nga ginagamit sa paglinas para igatong. 23 Mahal nga Hari, ginahatag ko ini tanan sa imo, kag kabay pa nga batunon sang Ginoo nga imo Dios ang imo halad.”
24 Pero nagsabat si David sa iya, “Indi ko ini pagbatunon nga libre; bayaran ko gid ikaw. Indi ako maghalad sa Ginoo nga akon Dios sang mga halad nga ginasunog nga wala sing bili sa akon.” Gani ginbakal ni David ang linasan kag ang mga baka sa kantidad nga 50 ka bilog nga pilak. 25 Dayon naghimo siya didto sang halaran para sa Ginoo kag naghalad sang mga halad nga ginasunog kag sang mga halad nga para sa maayo nga relasyon. Ginsabat sang Ginoo ang pangamuyo ni David para sa Israel, kag nag-untat ang kalalat-an.

robotstxt: allowed

filter: keep


text:
Pagbantay sa Kalibutan
Ecuador
Sang 2007, ginpahibalo sang Ecuador ang plano nga gastuhan ang pag-amlig sang halos 10,000 kilometros kuadrados sang talon sa Amazon sa baylo nga kuhaan sang langis. Wala na ini gindayon kay indi magsakdag ang iban nga pungsod sa gasto. Sa bilog nga kalibutan, ini nga bahin sang talon sang Amazon amo ang may pinakadamo nga nagkalainlain nga buhi nga mga tinuga.
Japan
Mabudlay gid mahibaluan kon ang dugo mahigko, siling sang The Japan News. Suno sa ginreport nga balita sang 2013, ang sisentahon nga lalaki nalatnan sang HIV kay nagpatughong sia sang dugo. Kon may HIV ang gindonar nga dugo, may tion nga indi mahibal-an kon may virus ini.
Zimbabwe
Bisan pa 30 ka tuig na nga nag-untat ang inaway sang mga rebelde sa dulunan sang Zimbabwe kag Mozambique, ang ginlubong nga mga bomba diri padayon gihapon nga nagahalit kag nagapatay. “Halin sang 1980, sobra na sa 1,500 ka tawo kag 120,000 ka sapat ang napatay kag 2,000 ka tawo ang nahalitan sini sa dulunan sang Zimbabwe,” report sang International Committee of the Red Cross.
Australia
Suno sa isa ka surbe, labi nga nagadamo ang nagabulagay nga mag-asawa nga nagaaway kon sin-o ang maatipan sang ila hinuptanan. Ginaawayan nila ang ila mga pagkabutang, kuarta, personal nga mga kagamitan, kag dayon ang ila hinuptanan.


text:
Arangkada for June 15, 2007
KUROG NI TRILLANES
Usa sa nakahimong senador ni Antonio Trillanes IV mao ang kahiktin sa panglantaw ni Pres. Arroyo. Hugot nilang gisupak ang mga petisyon ni Trillanes niadto nga makagawas gikan sa bilanggoan aron nga makakuyog sa iyang kaubanan sa Genuine Opposition (GO) pagpangampanya sa nagkalainlaing bahin sa nasud. Nga lisod sabton tungod sa pagtugot nila nga makagawas silang kanhi senador Gringo Honasan ug kanhi MNLF Chairman Nur Misuari nga nag-atubang sab og susamang mga kaso.
Gawas sa pagpagawas nila sa bilanggoan, ang nagbubalitok ug kadudahan nang baruganan nilang Honasan ug Misuari atol sa kampanya nakapalig-on sa pagduda nga gigamit sila sa administrasyon paglawgaw sa oposisyon sa piniliay niadtong Mayo 14. Ang pagpabilin ni Trillanes sa bilanggoan nakapakumbinser sa kinabag-an sa mga botante nga mas matinud-anon siya kay sa duha ka gipaboran nga mga sinumbong.
-o0o-
Nakatabang sab ni Trillanes ang pagpa-kyut-kyut sa iyang kaubanan sa GO sa dayong tapos sa campaign period. Ang mga nag-una sa surveys sa SWS ug Pulse Asia nihunong na pag-atake ni Arroyo uban ang panghinaot nga mosamot pagburot ang ilang mga boto kon makuha ang pagpaluyo sa mga dumadapig sa administrasyon. Apan si Trillanes hangtod sa kataposang gutlo sa iyang hinigpitan nga mga pamahayag gikan sa bilanggoan way lipud-lipod sa iyang panganti pagpalagpot ni Arroyo sa Malakanyang tungod sa lapad nga panikas ug pangurakot.
Maong gikan sa iyang pagpangiwit sa unang mga adlaw sa kampanya, ug bisan sa kakabos sa iyang kampanya, nga giduma lang sa pipila niya ka mga kadugo ug mga higala nga way katakos sa paglibot sa tibuok nasud, si Trillanes inanay nga nikatkat paduol sa winning circle. Maong ang iyang pag-okupar sa ikasiyam nga luna sa exit poll nga gihimo sa Pulse Asia alang sa ABS-CBN niadtong Mayo 14, samtang nakapakugang sa kadaghanan, gipaabot nang daan sa iyang kaubanan sa GO ug bisan sa mga tagduma sa Team Unity (TU).
-o0o-
Iniglingkod ni Trillanes sa Senado sugod karong udtong tutok sa Hunyo 30, magsugod ang mas dakong labad sa ulo sa administrasyon. Nga ilang kalikayan kon panaminan ang higante nilang kasaypanan sa niaging kampanya. Kay kon padayunon pagtanggong si Trillanes, mamahimo siyang labing unang senador sa kasaysayan nga mag-alagad sa katawhan gikan sa bilanggoan: Paggawason lang aron pagtambong sa mga sesyon sa Senado aron ibalik ra sab pagbalhog sa iyang selda diin, segun sa iyang abogado, di siyang kaligoy ug way laing mahimo gawas sa pagpanday sa iyang gisaad nga mga balaodnon pagsumpo sa pangurakot sa militar ug sa sibilyan nga kagamhanan.
Apan kon di na babagan ang paglingkawas ni Trillanes, ug hatagan nag higayon nga gawasnong makatuman sa iyang mga gimbuhaton, may kahigayonan nga makita sa katawhan nga di siya sama kaligdong ni katakos sa didto pa sud sa bilanggoan. [30] leo_lastimosa@abs-cbn.com


text:
1Pag-awit, Oh apuli, ikaw nga wala manganak; hunat sa pag-awit, ug suminggit ka sa makusog, ikaw nga wala gayud mag-antus sa pagpanganak: kay labi pang daghan ang mga anak sa biniyaan kay sa mga anak sa kinasal nga asawa, nagaingon si Jehova. 2Padakua ang dapit sa imong balong-balong, ug ipabuklad kanila ang mga tabil sa imong mga puloy-anan; ayaw pagdaginot; lugwayi ang imong mga pisi, ug lig-ona ang imong mga lagdok. 3Kay magabuklad ikaw sa halayong dapit sa toong kamot ug sa wala; ug ang imong kaliwat manag-iya sa mga nasud, ug magapapuyo sa mga ciudad nga biniyaan. 4Ayaw kahadlok; kay ikaw dili maulawan; ni malibog ikaw; kay ikaw dili pagapakaulawan: kay ikaw malimot sa kaulawan sa imo nga pagkabatan-on; ug ang pagkatalamayon sa imo nga pagkabalo dili na nimo hinumduman. 5Kay ang imong Magbubuhat mao ang imong bana; si Jehova sa mga panon mao ang iyang ngalan: ug ang Balaan sa Israel mao ang imong Manunubos; ang Dios sa tibook nga yuta siya pagatawgon. 6Kay si Jehova nagatawag kanimo ingon sa usa ka asawa nga biniyaan ug sinakit sa espiritu, bisan pa usa ka asawa sa pagkabatan-on, sa diha nga siya gisalikway, nagaingon ang imong Dios. 7Kay sa usa ka diyutay lamang nga panahon gibiyaan ko ikaw; apan uban sa daku uyamut nga mga kalooy pagatigumon ko ikaw. 8Sa nagaawas nga kasuko gitagoan ko ang akong nawong gikan kanimo sa usa lamang ka daklit nga panahon; apan uban sa walay katapusan nga mahigugmaong-kalolot, pagakaloy-an ko ikaw, nagaingon si Jehova nga imong Manunubos. 9Kay kini alang kanako ingon sa mga tubig sa mga adlaw ni Noe; kay ingon nga ako nanumpa nga ang mga tubig sa mga adlaw ni Noe dili na molunop sa yuta pag-usab, sa ingon niana ako nanumpa nga dili na nako masuko kanimo ni mobadlong kanimo. 10Kay ang mga bukid kaha mapapha, ug ang mga bungtod mabalhin; apan ang mahigugmaong-kalolot dili mobulag kanimo, ni ang akong tugon sa pakigdait mabalhin, nagaingon si Jehova nga adunay kalooy kanimo. 11Oh ikaw nga sinakit, ginatugpo sa unos, ug wala paglipaya, ania karon, ibutang ko ang imong mga bato sa matahum nga mga bulok, ug ipahaluna ko ang imong mga patukoranan uban sa mga zafiro. 12Ug himoon ko ang imong mga lantawan sa mga rubi, ug ang imong mga ganghaan sa mga carbunclo, ug ang tanan mong utlanan sa mga bato nga bililhon. 13Ug ang tanan nimo nga mga aanak pagatudloan ni Jehova; ug daku ang pakigdait sa imong mga anak. 14Sa pagkamatarung ikaw pagatukoron: ikaaw ipahalayo gikan sa pagdaugdaug, kay ikaw dili arang mahadlok; ug sa kalisang, kay kini dili modangat sa haduol kanimo. 15Ania karon, sila managtigum pagtingub, apan dili pinaagi kanako: bisan kinsa nga managtigum pagtingub batok kanimo mangapukan tungod kanimo. 16Ania karon, gibuhat ko ang panday sa puthaw nga nagahuyop sa kalayo sa mga baga, ug nagadala ug usa ka galamiton alang sa iyang buhat; ug gibuhat ko ang mangguguba aron sa paglaglag. 17Walay hinagiban nga gibuhat batok kanimo nga magmalampuson; ug ang tagsatagsa ka dila nga molitok batok kanimo aron sa paghukom imo nga pagahukman. Kini mao ang panulondon sa mga alagad ni Jehova, ug ang ilang pagkamatarung nga gikan kanako, nagaingon si Jehova.
Copyright
Learn More


text:
2 Corinto 1Ang Pulong Sang Dios (HLGN)
1 Ako si Pablo nga nangin apostol ni Cristo Jesus suno sa kabubut-on sang Dios. Ako kag si Timoteo nga aton utod kay Cristo nagapangamusta sa iglesya sang Dios dira sa Corinto, kag sa tanan nga katawhan sang Dios dira sa bug-os nga probinsya sang Acaya.
2 Kabay pa nga mabaton ninyo ang bugay kag paghidaet halin sa Dios nga aton Amay kag kay Ginoong Jesu-Cristo.
Pagpasalamat sa Dios
3 Dalayawon gid ang Dios kag Amay sang aton Ginoong Jesu-Cristo. Maluluy-on siya nga Amay, kag Dios nga permi nagapabakod kag nagalipay sa aton. 4 Ginapabakod niya kita kag ginalipay sa tanan ta nga mga kabudlayan, agod nga paagi sa sini nga bulig nga aton nabaton halin sa iya, mapabakod man naton kag mapalipay ang iban sa ila mga kabudlayan. 5 Kay bisan madamo ang aton ginaambit nga mga pag-antos ni Cristo, madamo man nga mga pagpabakod kag paglipay ang aton ginabaton paagi sa iya. 6 Kon nagaantos kami, ini para sa pagpabakod kag paglipay sa inyo kag para sa inyo kaluwasan. Kag kon ginapabakod kag ginalipay kami, ini para man sa pagpabakod kag paglipay sa inyo agod mabatas ninyo ang mga pag-antos nga pareho sang amon ginaantos. 7 Gani dako ang amon paglaom sa inyo, tungod nga nahibaluan namon nga kon paano kamo nagaantos pareho sa amon, ginapabakod kag ginalipay man kamo sang Dios pareho sa amon.
8 Mga utod kay Cristo, gusto namon nga mahibaluan ninyo ang amon naagihan nga kalisod sa probinsya sang Asia. Kay sa sadto nga tiyempo daw indi na gid kami makaantos, kag ang hunahuna namon mapatay na gid kami. 9 Abi gani namon amo na ato ang amon katapusan. Pero natabo gali ato agod makatuon kami nga indi magsalig sa amon kaugalingon, kundi sa Dios nga amo ang nagabanhaw sang mga patay. 10 Ginluwas niya kami sa kamatayon, kag pagaluwason pa gid niya kami liwat. Siya lang gid ang amon ginasaligan nga magapadayon sa pagluwas sa amon 11 samtang ginabuligan ninyo kami paagi sa inyo mga pagpangamuyo. Kag tungod sa mga bulig nga amon mabaton sa Dios bilang sabat sa madamo nga nagapangamuyo, madamo man ang magapasalamat sa iya.
Ang Pagbag-o ni Pablo sang iya Plano
12 Amo ini ang butang nga amon ginapabugal: nagkabuhi kami nga matarong kag wala gid sang kasawayan sa tanan nga tawo, kag labi na gid sa inyo. Nahimo namon ini tungod sa bulig sang Dios kag indi sa amon kaugalingon nga ikasarang. Nagapamatuod ang amon konsensya nga matuod gid ining amon ginapabugal. 13-14 Wala kami nagasulat sang indi ninyo mabasahan kag maintiendihan. Bisan indi gid ninyo kami kilala kaayo, nagalaom ako nga magaabot ang tion nga makilal-an gid ninyo kami, agod nga sa pag-abot sang aton Ginoong Jesus mapabugal ninyo kami kag kamo mapabugal man namon.
15 Tungod sa sining akon pagsalig, nagplano anay ako nga magbisita una sa inyo agod doble ang inyo kahigayunan nga makabulig. 16 Nagplano ako nga mahapit anay dira sa inyo kon magkadto na ako sa Macedonia, kag sa akon pagbalik halin sa Macedonia maagi ako liwat dira agod mabuligan naman ninyo ako sa akon pagkadto sa Judea. 17 Amo kuntani ato ang akon plano. Pero tungod kay wala ini madayon, nagakahulugan bala ini nga indi masaligan ang akon ginahambal? Basi magsiling kamo nga pareho man ako sa iban nga mga tawo diri sa kalibutan nga ang mga butang nga ila ginaplano kag ginaintiendi ang para gid lang sa ila kaayuhan. Nagasiling sila “Huo,” pero ato gali “Indi.” 18 Pero ang matuod amo ini: subong nga ang Dios masaligan, masaligan man ninyo ang amon ginasugid sa inyo. 19 Kami ni Silas kag ni Timoteo nagwali sa inyo parte sa Anak sang Dios nga si Jesu-Cristo. Kag nahibaluan ninyo nga si Cristo masaligan sa iya ginhambal. Indi mahimo nga indi niya paghimuon ang iya mga ginpromisa. 20 Paagi sa iya, ang tanan nga ginpromisa sang Dios natuman. Gani makasiling kita nga masaligan gid ang Dios, kag ini nagahatag sang pagdayaw sa iya. 21 Ang Dios amo ang nagapalig-on sang aton relasyon kay Cristo. Ginpili niya kita nga mag-alagad sa iya. 22 Ginmarkahan niya kita nga iya na paagi sa pagpapuyo niya sang Espiritu Santo sa aton tagipusuon, nga amo man ang kalig-unan nga pagabatunon ta ang iya mga ginpromisa sa aton.
23 Nakahibalo ang Dios nga nagasugid ako sang matuod kon ngaa wala ako nakadayon sa pagkadto dira sa inyo sa Corinto. Ang rason amo nga indi ko gusto nga maglain ang inyo buot sa akon. 24 Wala kami nagadikta sa inyo parte sa inyo pagtuo, kay malig-on na man kamo. Gusto lang namon kuntani nga buligan kamo agod mangin malipayon kamo.


text:
ILUGA ANG ILA PAGTUO
‘Naglakat Sia Upod sa Dios’
NAGHIWOD si Noe kag gin-untay ang iya nagapalanakit nga kalawasan. Imadyina nga nagapungko sia sa daku nga tapi kag nagapahunayhunay samtang nagatulok sa daku nga arka. Mapanimahuan ang maisog nga baho sang alkitran; nagalanog ang pagpamanday. Gikan sa iya ginapungkuan, makita niya ang iya mga anak nga nagapangabudlay sa lainlain nga bahin sang arka. Ang iya mga anak, mga umagad, kag pinalangga nga asawa dinekada na nga nagaobra sini nga proyekto upod sa iya. Madamo na ang ila nahuman, pero madamo pa sila sang dapat himuon!
Abi sang mga tawo sa ila lugar mga buang sila. Samtang amat-amat nga nagakahuman ang arka, labi pa gid nga ginakadlawan sila sang mga tawo kay ginasiling nila nga may anaw sa bilog nga kalibutan. Para sa ila, indi mapatihan kag kaladlawan ang paandam ni Noe parte sa anaw! Daw indi sila makapati nga ginausikan sini nga tawo ang iya kabuhi
Ang Biblia nagasiling: “Si Noe naglakat upud sa Dios.” (Genesis 6:9) Buot bala silingon sini nga naglakat sa duta ang Dios, ukon nagpalangit si Noe? Indi. Sa baylo, gintuman kag ginhigugma gid ni Noe ang Dios amo nga daw magkaupod sila nga naglakat bilang abyan. Linibo ka tuig sang ulihi, ang Biblia nagsiling parte sa iya: “Paagi [sa iya] nga pagtuo ginpakamalaut niya ang kalibutan.” (Hebreo 11:7) Paano? Ano ang matun-an naton sa iya pagtuo?
MATARONG NGA TAWO SA MALAUT NGA KALIBUTAN
Nagkabuhi si Noe sa kalibutan nga nagalain kag nagalain pa gid. Malain na nga daan ini sang panahon sang iya lolo nga si Enoc nga naglakat man upod sa Dios. Nagtagna si Enoc nga magaabot ang adlaw sang paghukom sa mga tawo nga indi diosnon. Sang panahon ni Noe, naglala na gid ang kalautan. Sa pagkamatuod, ang kalibutan malain sa pagtamod ni Jehova kay napuno ini sang kasingki. (Genesis 5:
May malain nga hitabo sa tunga sang mga anghel. Ang isa sa ila nagrebelde na batok kay Jehova, kag nangin Satanas nga Yawa paagi sa pagpasipala sa Dios kag pagsulay kanday Adan kag Eva. Sang panahon ni Noe, ang iban nga anghel nagrebelde man sa matarong nga paggahom ni Jehova. Ginbiyaan nila ang ila posisyon sa langit, nanaug sa duta, nagpakatawo, kag nangasawa sang matahom nga mga babayi. Ining matinaastaason kag maiyaiyahon nga mga anghel malain nga impluwensia sa mga tawo.
Dugang pa, ang indi kinaandan nga pag-asawahay sang nagpakatawo nga mga anghel kag sang mga babayi nagbunga sang dalagku kaayo kag makusog nga mga bata. Ginatawag sila sang Biblia nga Nefilim nga nagakahulugan “Manugpukan”
Imadyina kon daw ano kabudlay ang pagpadaku sang kabataan sa sina nga kalibutan! Pero nagmadinalag-on si Noe sa paghimo sini. Nakakita sia sing maayo nga asawa. Sang 500 na ang iya edad, may ara na sia tatlo ka kabataan
Mahimo nga nabatyagan man sang mga ginikanan subong ang ginbatyag ni Noe kag sang iya asawa. Ang aton kalibutan puno man sang kasingki kag pagrebelde. Makita ini bisan sa mga kalingawan para sa kabataan. Ginatinguhaan gid sang maayo nga mga ginikanan nga batuan ini nga impluwensia paagi sa pagtudlo sa ila kabataan parte sa Dios sang paghidait nga si Jehova, nga magadula sa ulihi sang tanan nga kasingki. (Salmo 11:5; 37:
“HIMO KA SING ARCA”
Isa ka adlaw, may pagbag-o nga natabo sa kabuhi ni Noe. Ginsugiran sia ni Jehova parte sa katuyuan niya nga laglagon ang kalibutan. Ginsugo sia sang Dios: “Himo ka sing arca sang kahoy nga gopher.”
Ini nga arka indi isa ka barko, pareho sang ginahaumhaum sang iban. Wala ini sing proa ukon ulin, kilya ukon timon
Mabudlay gid ang asaynment ni Noe. Ang arka daku katama
Dinekada nga natapos ang buluhaton, mahimo 40 tubtob 50 ka tuig. Kinahanglan magpulod sang mga kahoy, guyuron ini, tablahon, kurtihan, kag tapikon. Dapat may tatlo ka panalgan ang arka, madamo nga hulot, kag puertahan sa kilid. May mga bintana sa ibabaw, kag atop nga nagabuklod sa tunga para makailig ang tubig.
Pagligad sang mga tinuig kag malapit na mahuman ang arka, mahimo nga nalipay gid si Noe bangod ginasuportahan sia sang iya pamilya! Pero may buluhaton pa sia nga mahimo mas makahalangkat pa sangsa pagtukod sang arka. Ang Biblia nagasugid sa aton nga isa sia ka “manugbantala sang pagkamatarong.” (2 Pedro 2:5) Gani maisog sia nga nanguna sa pagpaandam sa mga tawo sa sadtong malaut kag wala sing kahadlok nga kalibutan parte sa kalaglagan nga nagahilapit. Ano ang ila reaksion? Ginhinumdom sang ulihi ni Jesucristo ina nga tion nga nagasiling nga “wala sila magsapak.” Nagsiling sia nga masako sila katama sa ila adlaw-adlaw nga buluhaton
Pero wala nag-untat si Noe kag ang iya pamilya. Padayon sila sa pagtukod sang arka bisan pa nga ginakabig sang mga tawo sa ila palibot nga wala ini sing pulos, indi maalamon, ukon binuang. Madamo sing matun-an ang Cristiano nga mga pamilya subong sa pagtuo ni Noe kag sang iya pamilya. Kay man, nagakabuhi na kita sa ginatawag sang Biblia nga “katapusan nga mga adlaw” sining sistema sang kalibutan. (2 Timoteo 3:1) Si Jesus nagsiling nga ang aton tion mangin pareho sa tion nga nagtukod si Noe sang arka. Kon ang mga tawo indi mamati sa mensahe sang Ginharian sang Dios, magyaguta, ukon maghingabot pa gani, maayo nga dumdumon sang mga Cristiano si Noe. Indi sila ang una nga nakaatubang sini nga mga kabudlayan.
“SULUD . . . SA ARCA”
Pagligad sang mga dekada, nahuman na gid man ang arka. Sang manug-600 anyos na si Noe, napatay na ang pila niya ka pamilya. Ang iya amay nga si Lamec napatay na. * Pagligad sang lima ka tuig, ang amay ni Lamec kag lolo ni Noe nga si Metusela napatay sa edad nga 969
Sa sina man nga tuig, nakabaton ang patriarka nga si Noe sang bag-o nga mensahe halin kay Jehova nga Dios: “Sulud ka kag ang bug-os mo nga panimalay sa arca.” Ginsilingan man sang Dios si Noe nga pasudlon ang tanan nga sahi sang sapat sa arka
Indi gid ini malimtan nga hitabo. Makita ang ginatos ka sapat
Ang pila ka kritiko mahimo mamangkot: ‘Paano ina matabo? Kag paano mag-ulupdanay sing malinong ang tanan nga sapat sa isa lang ka lugar?’ Binagbinaga ini: Indi bala masarangan sang Manunuga sang uniberso nga kontrolon ang mga sapat nga gintuga niya, nga antaon sila kag pahagupon kon kinahanglanon? Dumduma, si Jehova amo ang Dios nga nagtunga sang Pula nga Dagat kag nagpadulog sang adlaw. Masarangan bala niya nga himuon ang tagsa ka hitabo nga ginlaragway sa sugilanon ni Noe? Siempre huo, kag amo gid sina ang iya ginhimo!
Mahimo nga may iban pa nga paagi nga puede luwason sang Dios ang mga sapat. Pero, maalamon nga ginpili sang Dios ang paagi nga nagapahanumdom sa aton sa pagsalig nga gintugyan niya sa mga tawo nga atipanon ang tanan nga buhi nga tinuga sa duta. (Genesis 1:
Ginsilingan ni Jehova si Noe nga magaabot ang Anaw pagligad sang isa ka semana. Mahimo nga masako gid ang pamilya sa sina nga tion. Imadyina ang pagtipon sang tanan nga sapat kag sang ila pagkaon sa nagakaigo nga paagi kag pagpasaka sang ila mga kagamitan. Ang asawa ni Noe kag ang mga asawa nanday Sem, Ham, kag Jafet mahimo nga masako sa pagpanghimos sa sulod sang arka.
Kamusta naman ang mga tawo sa palibot? Sa gihapon, “wala sila magsapak” bisan pa nga nakita nila ang tanan nga ebidensia nga ginapakamaayo ni Jehova si Noe sa iya mga panikasog. Sigurado gid nga nakita nila ang mga sapat nga nagapasulod sa arka. Pero indi kita dapat makibot sa ila indi pagsapak. Ang mga tawo subong wala nagasapak sa maathag nga ebidensia nga nagakabuhi na kita sa katapusan nga mga adlaw sining sistema sang mga butang sa kalibutan. Pareho sa gintagna ni apostol Pedro, ang mga mayubiton magayaguta sa mga nagatuman sa paandam sang Dios. (2 Pedro 3:
San-o nag-untat ang ila pagyaguta? Ang Biblia nagasugid sa aton nga sang napasulod na ni Noe ang iya pamilya kag ang mga sapat sa arka, “gintakpan sang GINOO” ang puertahan. Sigurado nga nagpahipos ini sa mga manugyaguta nga ara lang sa malapit. Pero kon wala, sigurado nga nakum-an sila sang nagbundak ang ulan! Kag nagbubo ini nga nagbubo asta nga nag-anaw ang kalibutan, suno gid sa ginsiling ni Jehova nga matabo.
Nalipay bala si Jehova sa kamatayon sang mga malauton? Wala! (Ezequiel 33:11) Sa baylo, ginhatagan niya sila sing kahigayunan nga magbag-o kag maghimo sing husto. Mahimo bala nila kuntani ini? Ginsabat ini sang paagi sang pagkabuhi ni Noe. Paagi sa paglakat upod kay Jehova kag pagtuman sa iya sa tanan nga butang, ginpakita niya nga posible ang kaluwasan. Ginapakita sini nga ang iya pagtuo nagpakamalaut sa kalibutan sang panahon niya. Ang iya pagtuo nagluwas sa iya kag sa iya pamilya. Kon ilugon mo ang iya pagtuo, maluwas mo man ang imo kaugalingon kag ang imo mga hinigugma. Pareho kay Noe, makalakat ka man upod kay Jehova nga Dios bilang imo abyan. Kag ina nga pag-abyanay wala sing katapusan!
^ par. 10 Mas malawig ang kabuhi sang mga tawo sadto. Mahimo nga ina bangod malapit pa sila sa pagkaperpekto nga nadula anay nanday Adan kag Eva.
^ par. 20 Ginngalanan ni Lamec ang iya bata nga lalaki sing Noe, nga mahimo nagakahulugan sing “Kapahuwayan; Kaumpawan,” kag nagtagna nga tumanon ni Noe ang kahulugan sang iya ngalan paagi sa pagpanguna sa katawhan sa kapahuwayan sa pagpangabudlay sa ginpakamalaut nga duta. (Genesis 5: